Ոսպնյակային անտենաներ

Ոսպնյակային անտենաները կազմված են ոսպնյակից՝ օպտիկականի նման, ճառագայթիչից, սողնակից։ Ոսպնյակը ապահովում է էլեկտրամագնիսական ալիքի ճակատի փոխակերպումը գնդաձևից կամ գլանանաձևից հարթի։
Ոսպնյակային անտենաները բաժանվում են երկու տեսակի՝

արագացնող
դանդաղեցնող


== Արագացնող ոսպնյակների թերությունները ==
Գոյություն ունեն մեռյալ գոտիներ, որոնց պատճառով ունենում ենք կորուստներ ՄՕԳ-ում,
Շերտավորման հետևանքով նեղանում է թողարկման շերտը։Եթե հստակ ընտրվել է քայլը, բացվածքում սինֆազությունը կխախտվի, իսկ թողարկման շերտը կարող է նեղանալ, քանի որ t-ն ֆունկցիա է միաժամանակ և n-ից։ Միջավայրն ինքը նեղշերտ է, ինչպես և ցանկացած ալիքատար։ Շերտավորման արդյունքում այդ միջավայրի զգալի մասը փաստորեն դեն ենք նետում։ Ալիքը ոսպնյակի միջավայրում ավելի կարճ ժամանակահատվածում է գտնվում, ավելի շատ է մնում դատարկության մեջ, որի հետևանքով գոյանում է թողարկման շերտի լայնացման էֆեկտը։ Այս տիպի անտենաների ՈւԴ-ները փոքր անկյունների դեպքում նեղ են, իսկ ՈւԴ-ի բանաձևը հաշվարկվում է այնպես, ինչպես ալիքատարի բաց ծայրի համար։ Շերտավորման գործողությունը նվազեցնում է անտենայի թողարկման շերտը, քանի որ պայմանավորված է աշխատանքային ալիքի երկարությամբ։ λ-ի փոփոխության դեպքում բացվածքում սինֆազության պայմանը կարող է խախտվել։ Նյութը առհասարակ նեղշերտ է։ Շերտավորման դեպքում ոսպնյակի նյութի մի մասը դեն են գցում, այսինքն ալիքը ավելի կարճ ժամանակ է գտնվում նյութի մեջ և այդ պատճառով առաջանում է հաճախականային շերտի լայնացման էֆեկտ։ Ինչքան ավելի մեծ է անկյունը, այնքան ճառագայթը ավելի երկար ժամանակ է գտնվում ոսպնյակի ներսում, իսկ շերտավորման դեպքում այդ ժամանակը կրճատվում է։
Ոսպնյակային անտենաների ՈւԴԴ-ն ավելի մեծ է, քան փողային անտենաների ՈւԳԳ-ն և հավասար է սինֆազ ճառագայթող հարթ ուղղանկյուն բացվածքի ՈւԳԳ-ին, եթե ամպլիտուդային բաշխվածությունը կոսինուսոիդալ է։


== Դիէլեկտրիկ ոսպնյակային անտենաներ ==
Ոսպնյակի նյութի ε դիէլեկտրիկ թափանցելիությունը պետք է լինի մեկից մեծ թիվ, և այդ նյութում կորուստը պետք է լինի 1-ից մեծ թիվ, և այդ նյութում կորուստները պետք է ցածր լինեն։ Սովորական նյութերի ε դիէլեկտրիկ թափանցելիությունը շատ մեծ թիվ չէ և եթե դրանից պատրաստենք ոսպնյակը, այն շատ մեծ կլինի։ Դրա համար օգտագործում են մետաղադիէլեկտրիկներ։
Ի տարբերություն մետաղական ոսպնյակների, այստեղ շերտի գոտիավորման հաշվին ոչ մի էֆեկտ չենք ունենում։ Բացվածքում ամպլիտուդային բաշխվածությունը խիստ նվազում է եզրերում, բայց կարելի է պատրաստել երկակի կորությամբ ոսպնյակներ, այսինքն՝ օգտագործել ոսպնյակի երկու հարթությունը։ Շերտավորումը բերում է ՄՕԳ-ի նվազեցմանը, քանի որ գոյանում են ստվերային հատվածներ։ Ոսպնյակային անտենաներում գոյություն ունի մի երևույթ, որը կոչվում է ոսպնյակի ազդեցություն ճառագայթիչի վրա։ Ոսպնյակի կենտրոնական մասից ճառագայթումն ընկնում է նորից փողային անտենայի վրա՝ փոքրացնելով տրակտի ԿԱԳ-ը։ Այս վտանգավոր երևույթը կոչվում է ոսպնյակի ազդեցություն ճառագայթիչի վրա։


== Առավելությունները ==
Մակերեսի պատրաստման համեմատաբար ցածր ճշտություն է պահանջվում,
Կողային թերթիկների մակարդակը ցածր է, քանի որ անտենայի եզրերը թույլ են լուսավորված,
Հնարավոր է, օգտագործելով ոսպնյակի երկրորդ կորությունը, ստանալ հատուկ ձևի ՈւԴ,
Ճառագայթիչը այստեղ ոսպնյակի բացվածքը չի ստվերացնում։


== Թերությունները ==
Կշիռը մեծ է, գաբարիտները մեծ են։ Բացի այդ, դիէլեկտրիկ նյութերի մեծամասնությունը ժամանակի ընթացքում կորցնում է իր հատկությունը կամ փոխում է, և ինչպես ցանկացած ռեֆլեկտորային համակարգ, մեծ կորուստներ է ստեղծում։


== Կիրառումը ==
Ոսպնյակային անտենաների օգտագործումը սահմանափակվում է պատրաստման դժվարությամբ և պարամետրերի կարգավորմամբ։ Ոսպնյակային անտենաները օգտագործվում են որպես անտենաների պաշտպանիչ ցանցի էլեմենտ։


== Գրականություն ==
Ա. Սարգսյան, Անտենաներ
А. З. Фрадин, Антенно-фидерные устройства. м. 1977, изд. Связь. УДК 621.396.67 (075.8)
Е. Г. Зелкин, Р. А. Петрова, Линзовые антенны. М. Сов. радио, 1974г, 277л